Ovo je članak o francuskom nogometašu.  Za splitski glazbeni sastav, vidi Zinedin Zidan (bend).  

**Zinedine Yazid Zidane** (Marseille, Francuska, 23. lipnja 1972.), bivši francuski nogometaš i aktualni trener kluba Real Madrid.

Zinedine Zidane je vezni nogometni igrač rođen 1972. Kada je iz Juventusa prešao u Real Madrid za 76 000 000 eura postao je dotada najskuplim nogometašem u povijesti. Kao dijete alžirskih imigranata (iz kabilske obitelji), rodio se u Marseilleu. Vođa Francuza posebno se iskazivao na svjetskim prvenstvima 1998. u Francuskoj i 2006. u Njemačkoj. Karijeru je završio u finalu prvenstva u Njemačkoj protiv Italije, gdje je bio isključen u drugom produžetku nakon što je glavom u prsa udario talijanskog braniča Marca Materazzija, nakon što ga je ovaj teško uvrijedio.

Klupska karijera
----------------

### Rane godine, AS Cannes i Bordeaux (1988-1996)

Zidane je svoju nogometnu karijeru započeo u juniorskoj ekipi US Saint-Henrija, lokalnom klubu okruga Marseillea.
Sa 14 godina, odigrao je prvu sezonu u juniorskoj ligi, gdje je zapao za oko Cannesovom skautu Jeanu Varraudu.
Zizou je otišao na šest tjedana probe, te je nakon toga još četiri godine proveo u Cannesu. Svoju prvu utakmicu
u francuskoj Ligue 1 odigrao je sa 18 godina, a svoj prvi gol je zabio 8. veljače 1991. te mu je za
nagradu klupski predsjednik darovao auto. Njegova prva sezona u Cannesu kulminirala je nastupom u Kupu UEFA.

Zidane je sezone 1992/93 prešao u Bordeaux, te je sa njima 1995. osvojio
Intertoto kup, te je igrao u finalu Kupa UEFA 1996. godine. Igrao je sa
Bixenteom Lizerazuom i Christophom Dugarryem, te je taj trojac postao zaštitni znak
kako Bordeauxa, tako i Francuske nogometne reprezentacije 1998.

### Juventus (1996-2001)

Godine 1996, Zidane je prešao u redove za tadašnjeg aktualnog osvajača Lige prvaka,
talijanski Juventus za 3 milijuna funti. Zidane je u ekipi Marcella Lippia
postao glavni playmaker, te je Juve 1997. osvojio *Scudetto* te Interkontinentalni kup. Zizou je također
igrao u finalu Lige prvaka 1997. gdje je *Stara dama* poražena rezultatom 3-1 od
Borussie Dortmund.

Iduće sezone je postigao 7 golova u 32 utakmice i tako pomogao Juventusu da zadrži naslov talijanskog prvaka, te je opet nastupio
u finalu Lige prvaka 1998. gdje je Juventus opet poražen, ovaj put rezultatom 1-0 od strane madridskog
Reala.

Zidane je tokom pet sezona u dresu Juventusa zabio 24 gola, te je osvojio Interkontinentalni kup,
i Intertoto kup uz dva *Scudetta''*

### Real Madrid (2001-2006)

Godine 2001, Zidane je potpisao četverogodišnji ugovor za Real Madrid uz odštetu od čak 76 milijuna eura, što je onodobno bio rekordan iznos.

Zidane je uspješno krenuo s novim klubom, te je u Glasgowu u finalu Lige prvaka 2002. postigao
prekrasan gol volejom za 2-1 pobjedu protiv Bayer Leverkusena. Iduće sezone, Real je uz Španjolski super kup, osvojio i
Europski, a Zidane je proglašen FIF-inim najboljim igračem 2003. godine, te je tako postao uz
Ronalda jedini igrač koji je ovu prestižnu nagradu osvojio tri puta.

Unatoč tome što je postigao svoj prvi hat-trick u pobjedi 4-2 protiv Seville, Zidanova
posljednja sezona, nije bila uspješna, Real je brzo ispao iz Španjolskog kupa i Lige prvaka, te je sezonu završio sa 12
bodova zaostatka za prvakom Barcelonom.

Dana 7. svibnja 2006, Zidane je protiv Villareala na stadionu
Santiago Bernabéu odigrao svoju posljednju utakmicu za Real Madrid.

Reprezentativna karijera
------------------------

Zidane je svoju prvu utakmicu za reprezentaciju odigrao 17. kolovoza 1994. u prijateljskoj utamici protiv
Češke, te je na toj utamici zabio 2 gola. Nastupio je na EURU
1996. u Engleskoj, gdje je Francuska u polufinalu poražena od Češke nakon izvođenja jedanaesteraca.

### Svjetsko prvenstvo 1998.

Na svjetskom prvenstvu u Francuskoj Zidane je postigao 3 gola, od čega 2 u finalu
protiv Brazila, kojeg je Francuska pobijedila sa 3-0
te tako osvojila svoj prvi naslov svjetskog prvaka.

### Europsko prvenstvo 2000.

Zidanov dres s brojem 10
Zidane je bio ključni igrač Francuske na EURU 2000. gdje je odličnim igram i presudnim golovima pomogao svojoj
reprezentaciji da osvoji naslov prvaka. Francuska je tako, pobijedivši u finalu
Italiju postala prva reprezentacija nakon
Zapadne Njemačke 1974. koja je istovremeno bila i svjetski i europski prvak.

### Ozljede, umirovljenje i povratak (2002-2006)

Zbog ozljede, Zidane nije mogao igrati prve dvije utakmice za Francusku na Svjetskom prvenstvu 2002. Zaigrao je u trećoj
utakmici, no ni on nije mogao pomoći reprezentaciji da pobijedi i izbori osminu finala, te je Francuska natjecanje završila
već u prvoj fazi bez postignutog pogotka.

Na EURU 2004. Zidane je u sudačkoj nadoknadi donio pobjedu Francuskoj protiv Engleske
zabivši gol iz slobodnog udarca, te iz jedanaesterca. Međutim, Francuska je u četvrtfinalu poražena od kasnijeg
pobjednika Grčke. Nakon poraza, Zizou je nakratko završio svoju reprezentativnu karijeru, da bi se 3. kolovoza
2005. vratio na nagovor Francuskog izbornika Raymonda Domenecha, da pomogne Francuskoj da izbori nastup
na svjetskom prvenstvu.

Dana 27. svibnja 2006, Zidane je protiv Meksika ubilježio jubilarni
100. nastup za reprezentaciju, te je tako postao jedan od četvorice igrača koji su nastupili za Francusku reprezentaciju
više od 100 puta (osim njega taj upjeh su ostvarili Marcel Desailly,
Didier Deschamps i Lilian Thuram)

### Svjetsko prvenstvo 2006.

Na svjetskom prvenstvu 2006. Francuska je, iako prije prvenstva i nije bila izraziti favorit, dogurala do finala protiv
Italije. U finalu Francuska je povela Zidanovim golom iz jedanaesterca, kojemu je to bila posljednja utamica
u karijeri. Zizou je tim golom postao tek četvrti igrač uz Pelea, Paula Breitnera i
Vavu koji je postigao gol u dva različita finala svjetskih prvenstva. Međutim, do kraja regularnog dijela
Italija je izjednačila na 1-1 a Zidane je u 110. minuti produžetaka zaradio isključenje nakon što je udario glavom
Marca Materazzija koji ga je prethodno uvrijedio. Francuska je finale izgubila nakon izvođenja kaznenih
udaraca, a Zidane je, unatoč tom incidentu dobio Zlatnu loptu za najboljeg igrača turnira.

Obitelj
-------

Zidane je upoznao svoju ženu, španjolku iz Rodeza, tada 19-godišnju učenicu plesa Veronique Fernández, dok je igrao za Cannes sezone 1991-92.
Zajedno imaju 4 djece: sinove Enza, Lucu, Tea te Elijaza. Također, ovdje kao podatak možemo navesti i to da je obitelj Zidane jedno vrijeme čak bila i na crnoj listi alžirski arapa. Oni su tvrdili da se Zidaneov otac, koji je po nacionalnosti Alžirac, u alžirsko - francuskom ratu borio na strani Francuske te da je izdajnik svoga naroda. Zidane je sve javno demantirao.[*nedostaje referenca*]

Zanimljivosti
-------------

Dribling u nogometu po kojem je Zidane bio poznat (okret s obje noge na lopti), on je prvi koristio te je u nogometnoj terminologiji prozvan "Marsejski rulet".

Trofeji
-------

### Klub

* Šablon:Falg **FC Girondins de Bordeaux**
	+ Kup UEFA
		- Finalist: 1995-1996
	+ Intertoto kup: 1995
* ITA **Juventus F.C.**
	+ Serie A: 1996-1997, 1997-1998
	+ Europski Super kup: 1996
	+ Interkontinentalni kup: 1996
	+ Talijanski super kup: 1997
	+ UEFA Liga prvaka
		- Finalist: 1996-1997, 1997-1998
* ŠPA **Real Madrid**
	+ La Liga: 2002-2003
	+ UEFA Liga prvaka: 2001/2002
	+ Interkontinentalni kup: 2002
	+ Europski Super kup: 2002
	+ Španjolski super kup: 2001, 2003

### Reprezentacija

* FRA **Francuska**
	+ Svjetsko prvenstvo u nogometu - Francuska 1998.
		- Svjetsko prvenstvo u nogometu - Njemačka 2006. - finalist
	+ Europsko prvenstvo u nogometu - Belgija i Nizozemska 2000.:

### Osobni

* UEFA Najbolji veznjak : 1997/1998
* World Soccer igrač godine: 1998
* FIFA igrač godine: 1998, 2000, 2003
* FIFA drugi najbolji igrač godine: 2006
* FIFA treći najbolji igrač godine: 1997, 2002
* Zlatna lopta: 1998
* UEFA Liga prvaka najkorisniji igrač: 2001/2002
* Najbolji europski igrač u zadnjih 50 godina: 2004
* FIFA zlatna lopta: 2006
* FIFPro najbolja ekipa: 2005, 2006
* Onze d'Or: 1998, 2000, 2001
* UEFA Najbolji igrač europskog prvenstva: 2000
* FIFA idealna momčad: 1998, 2006
* UEFA BEST XI: 2001, 2002, 2003

| * p
* r
* u
Sastav Francuske  na  UEFA Euru 1996. |
| --- |
| 1 Lama • 2 Angloma • 3 Di Meco • 4 Leboeuf • 5 Blanc • 6 Guérin • 7 Deschamps (c) • 8 Desailly • 9 Djorkaeff • 10 Zidane • 11 Loko • 12 Lizarazu • 13 Dugarry • 14 Lamouchi • 15 Thuram • 16 Barthez • 17 Madar • 18 Pedros • 19 Karembeu • 20 Roche • 21 Martins • 22 Martini • Izbornik: Jacquet | Francuska |

| * p
* r
* u
Sastav Francuske  na  FIFA Svjetskom prvenstvu 1998. (prvaci) |
| --- |
| 1 Lama • 2 Candela • 3 Lizarazu • 4 Vieira • 5 Blanc • 6 Djorkaeff • 7 Deschamps (c) • 8 Desailly • 9 Guivarc'h • 10 Zidane • 11 Pirès • 12 Henry • 13 Diomède • 14 Boghossian • 15 Thuram • 16 Barthez • 17 Petit • 18 Leboeuf • 19 Karembeu • 20 Trezeguet • 21 Dugarry • 22 Charbonnier • Izbornik: Jacquet | Francuska |

| * p
* r
* u
Sastav Francuske  na  UEFA Euru 2000. (prvaci) |
| --- |
| 1 Lama • 2 Candela • 3 Lizarazu • 4 Vieira • 5 Blanc • 6 Djorkaeff • 7 Deschamps (c) • 8 Desailly • 9 Anelka • 10 Zidane • 11 Pirès • 12 Henry • 13 Wiltord • 14 Micoud • 15 Thuram • 16 Barthez • 17 Petit • 18 Leboeuf • 19 Karembeu • 20 Trezeguet • 21 Dugarry • 22 Ramé • Izbornik: Lemerre | Francuska |

| * p
* r
* u
Sastav Francuske  na  FIFA Svjetskom prvenstvu 2002. |
| --- |
| 1 Ramé • 2 Candela • 3 Lizarazu • 4 Vieira • 5 Christanval • 6 Djorkaeff • 7 Makélélé • 8 Desailly (c) • 9 Cissé • 10 Zidane • 11 Wiltord • 12 Henry • 13 Silvestre • 14 Boghossian • 15 Thuram • 16 Barthez • 17 Petit • 18 Leboeuf • 19 Sagnol • 20 Trezeguet • 21 Dugarry • 22 Micoud • 23 Coupet • Izbornik: Lemerre | Francuska |

| * p
* r
* u
Sastav Francuske  na  UEFA Euru 2004. |
| --- |
| 1 Landreau • 2 Boumsong • 3 Lizarazu • 4 Vieira • 5 Gallas • 6 Makélélé • 7 Pirès • 8 Desailly (c) • 9 Saha • 10 Zidane • 11 Wiltord • 12 Henry • 13 Silvestre • 14 Rothen • 15 Thuram • 16 Barthez • 17 Dacourt • 18 Pedretti • 19 Sagnol • 20 Trezeguet • 21 Marlet • 22 Govou • 23 Coupet • Izbornik: Santini | Francuska |

| * p
* r
* u
Sastav Francuske  na  FIFA Svjetskom prvenstvu 2006. (2. mjesto) |
| --- |
| 1 Landreau • 2 Boumsong • 3 Abidal • 4 Vieira • 5 Gallas • 6 Makélélé • 7 Malouda • 8 Dhorasoo • 9 Govou • 10 Zidane (c) • 11 Wiltord • 12 Henry • 13 Silvestre • 14 Saha • 15 Thuram • 16 Barthez • 17 Givet • 18 Diarra • 19 Sagnol • 20 Trezeguet • 21 Chimbonda • 22 Ribéry • 23 Coupet • Izbornik: Domenech | Francuska |

| * p
* r
* u
Zlatna lopta France Footballa |
| --- |
| 
1956. Matthews | 1957. di Stéfano | 1958. Kopa | 1959. di Stéfano | 1960. Suárez | 1961. Sívori | 1962. Masopust | 1963. Jašin | 1964. Law | 1965.: Eusébio | 1966. Charlton | 1967. Albert | 1968. Best | 1969. Rivera | 1970. Müller | 1971. Cruijff | 1972. Beckenbauer | 1973. Cruijff | 1974. Cruijff | 1975. Blohin | 1976. Beckenbauer | 1977. Simonsen | 1978. Keegan | 1979. Keegan | 1980. Rummenigge | 1981. Rummenigge | 1982. Rossi | 1983. Platini | 1984. Platini | 1985. Platini | 1986. Belanov | 1987. Gullit | 1988. van Basten | 1989. van Basten | 1990. Matthäus | 1991. Papin | 1992. van Basten | 1993. Baggio | 1994. Stoičkov | 1995. Weah | 1996. Sammer | 1997. Ronaldo | 1998. Zidane | 1999. Rivaldo | 2000. Figo | 2001. Owen | 2002. Ronaldo | 2003. Nedvěd | 2004. Ševčenko | 2005. Ronaldinho | 2006. Cannavaro | 2007. Kaká | 2008. C. Ronaldo | 2009. Messi
 |
| *Od 2010. godine se dodjeljuje FIFA Ballon d'Or* |

| * p
* r
* u
FIFA-in igrač godine |
| --- |
| 1991. Matthäus | 1992. van Basten | 1993. Baggio | 1994. Romário | 1995. Weah | 1996. Ronaldo | 1997. Ronaldo | 1998. Zidane | 1999. Rivaldo | 2000. Zidane | 2001. Figo | 2002. Ronaldo | 2003. Zidane | 2004. Ronaldinho | 2005. Ronaldinho | 2006. Cannavaro | 2007. Kaká | 2008. C. Ronaldo | 2009. Messi |
| Napomena: Od 2010. nagradu za igrača godine dodjeljuje FIFA Ballon d'Or |

| * p
* r
* u
Igrač godine World Soccera |
| --- |
| 
* Italija Paolo Rossi (1982)
* Brazil Zico (1983)
* Francuska Michel Platini (1984)
* Francuska Michel Platini (1985)
* Argentina Diego Maradona (1986)
* Nizozemska Ruud Gullit (1987)
* Nizozemska Marco van Basten (1988)
* Nizozemska Ruud Gullit (1989)
* Njemačka Lothar Matthäus (1990)
* Francuska Jean-Pierre Papin (1991)
* Nizozemska Marco van Basten (1992)
* Italija Roberto Baggio (1993)
* Italija Paolo Maldini (1994)
* Italija Gianluca Vialli (1995)
* Brazil Ronaldo (1996)
* Brazil Ronaldo (1997)
* Francuska Zinedine Zidane (1998)
* Brazil Rivaldo (1999)
* Portugal Luís Figo (2000)
* Engleska Michael Owen (2001)
* Brazil Ronaldo (2002)
* Češka Pavel Nedvěd (2003)
* Brazil Ronaldinho (2004)
* Brazil Ronaldinho (2005)
* Italija Fabio Cannavaro (2006)
* Brazil Kaká (2007)
* Portugal Cristiano Ronaldo (2008)
* Argentina Lionel Messi (2009)
* Španija Xavi (2010)
* Argentina Lionel Messi (2011)
* Argentina Lionel Messi (2012)
* Portugal Cristiano Ronaldo (2013)
* Portugal Cristiano Ronaldo (2014)
* Argentina Lionel Messi (2015)
* Portugal Cristiano Ronaldo (2016)
* Portugal Cristiano Ronaldo (2017)
* Hrvatska Luka Modrić (2018)
* Argentina Lionel Messi (2019)
* Poljska Robert Lewandowski (2020)
* Poljska Robert Lewandowski (2021)

 |


***Zinedine Zidane*** na Wikimedijinoj ostavi